# Zmluva o dielo č. 1/2020

na zhotovenie diela - stavby „Rekonštrukcia rodinného domu súp.č. 126 v obci Riečka“ uzatvorenej v zmysle § 536 a nasledovné Zákona č. 513/1991 Zb. Obchodného zákonníka v znení neskorších zmien a doplnkov

# Čl. 1.

**ZMLUVNÉ STRANY**

* 1. **Objednávateľ: Obec Riečka**

Sídlo organizácie: Riečka č. 125, 974 01 Riečka Štatutárny orgán: Ing. Marián Spišiak, starosta obce IČO: 00313785

DIČ: 2021115910

Bankové spojenie: VÚB a.s. Banská Bystrica

IBAN: *SK23 0200 0000 0035 8064 3953*

* 1. **Zhotoviteľ: Radoslav Fodor**

Sídlo:

Zastúpený: Radoslav Fodor, SZČO

Tel.:

Fax:

e-mail:

Bankové spojenie: Všeobecná úverová banka a.s.,B.Bystrica

Číslo účtu:

IČO: 37328069

DIČ:

IČ DPH:

Zapísaný registri: OBU-BB-OZP-2011/07095-2 č.živ.registra: 601-17064

# Čl. 2

# PREDMET ZMLUVY

1. Predmetom tejto zmluvy je realizácia diela – stavby „Rekonštrukcia rodinného domu súp.č. 126 v obci Riečka“ na základe cenovej ponuky zo dňa 31.1.2020.

Zhotoviteľ sa zaväzuje vykonať dielo za podmienok vymedzených a dohodnutých v tejto zmluve vo vlastnom mene a na vlastnú zodpovednosť.

1. Zhotoviteľ sa zaväzuje vykonať dielo za podmienok vymedzených a dohodnutých v tejto zmluve vo vlastnom mene a na vlastnú zodpovednosť.
2. Zhotoviteľ sa zaväzuje vyhotoviť dielo za podmienok stanovených v tejto zmluve a podľa rozsahu prác na základe zadávacích podmienok. Objednávateľ sa zaväzuje, že dokončené dielo prevezme a zaplatí dohodnutú cenu.

# Čl. 3. ČAS PLNENIA

1. Doba realizácie sa dojednáva nasledovne : do 15.3.2020
2. Ukončením diela sa rozumie riadne zrealizované dielo a jeho prevzatie objednávateľom.
3. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
4. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa, dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.
5. Objednávateľ sa zaväzuje dokončené dielo prevziať a zaplatiť za jeho zhotovenie dohodnutú cenu.
6. **Predĺženie lehoty výstavby** - zhotoviteľ má právo na predĺženie lehoty výstavby po dohode s objednávateľom zápisom do stavebného denníka a obojstranným podpísaním dodatku ku zmluve o dielo v prípade, že:
   1. sa podstatne zmení množstvo alebo povaha prác dodatočne vyžiadaných objednávateľom
   2. ak objednávateľ oneskorene odovzdá stavenisko, doklady potrebné ku začatiu stavby,
   3. nastanú obzvlášť nepriaznivé klimatické podmienky
   4. zdržanie, chyby alebo prekážky budú spôsobené objednávateľom
   5. zvláštne okolnosti, nezavinené porušením povinností zhotoviteľa alebo niekoho, za koho zhotoviteľ zodpovedá
   6. v prípade živelných pohrôm

Predĺženie lehoty výstavby diela určí objednávateľ po dohode so zhotoviteľom formou dodatku k zmluve, predloženým zhotoviteľom najneskôr 30 dní pred pôvodným zmluvným termínom ukončenia v súlade so Zákonom č. 343/2015 Z. z. o verejnom obstarávaní.

# Čl. 4. CENA

1. Cena za zhotovenie predmetu zmluvy v rozsahu čl. 2. tejto zmluvy je stanovená dohodou zmluvných strán v zmysle § 3 Zákona č. 18/1996 Z. z. o cenách v znení neskorších zmien a doplnkov a je doložená kalkuláciou - rozpočtom, ktorý tvorí prílohu č. 1 k tejto zmluve.
2. Cena za zhotovenie diela podľa čl. 3.predstavuje:

Cena s DPH: 4.968,50 EUR, slovom: Štyritisícdeväťstošesťdesiatosem EUR päťdesiat centov.

1. V cene za zhotovenie diela sú obsiahnuté aj náklady na vybudovanie, prevádzku, údržbu, vypratanie zariadenia staveniska zhotoviteľa.
2. Financovanie diela sa bude realizovať na základe potvrdeného súpisu vykonaných prác.
3. Súpis skutočne zrealizovaných prác je podkladom pre fakturáciu zmluvnej ceny. Zhotoviteľ dostane zaplatené za množstvo skutočne vykonanej práce.
4. Cena diela môže byť upravená v prípade naviac prác požadovaných objednávateľom, výlučne vo forme

dodatku k tejto ZoD v súlade so Zákonom č. 343/2015 Z. z. o verejnom obstarávaní. Podkladom bude

vzájomne odsúhlasený doplnok k rozpočtu, ktorý vypracuje zhotoviteľ, najneskôr 1 týždeň pred realizáciou prác. Ocenenie naviac prác a dodávok bude jednotkovými cenami platnými pre toto dielo v cenovej úrovni dohodnutej v čl. 5 bod 1. Naviac práce a zmeny je možné fakturovať po podpísaní dodatku k ZoDv súlade s platným zákonom o VO max. do výšky 10% z celkovej ceny diela.

# Čl. 5. PLATOBNÉ PODMIENKY

1. Cenu za zhotovenie diela sa objednávateľ zaväzuje zaplatiť na základe faktúry, ktorú zhotoviteľ vystaví

a odošle objednávateľovi samostatne za realizáciu po splnení týchto podmienok:

* 1. Lehota splatnosti faktúr bude 14 dní odo dňa doručenia faktúry objednávateľovi.
  2. Faktúry musia obsahovať náležitosti v zmysle ustanovenia § 3a odst.1 Obchodného zákonníka a náležitosti daňového dokladu predpísané v zmysle zákona č. 222/2004/Z.z.

# Čl. 6 . ZÁRUČNÁ DOBA - ZODPOVEDNOSŤ ZA VADY

1. Zhotoviteľ zodpovedá za to, že predmet zmluvy je zhotovený podľa podmienok tejto zmluvy o dielo, všetkých jej príloh a že počas záručnej doby bude mať vlastnosti dohodnuté v tejto zmluve.
2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
3. Zmluvné strany sa dohodli pre prípad vady diela má objednávateľ právo požadovať a zhotoviteľ povinnosť bezplatne odstrániť vady.
4. Zhotoviteľ sa zaväzuje začať s odstraňovaním prípadných vád predmetu zmluvy neodkladne od termínu uplatnenia oprávnenej reklamácie a vady odstrániť v čo najkratšom technicky možnom termíne. Termín odstránenia vád sa dohodne písomnou formou. Obhliadku uskutočnia zástupcovia zmluvných strán do 3 dní od termínu uplatnenia reklamácie.

# Čl. 7. PODMIENKY VYKONANIA DIELA

1. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
2. Riziká zhotoviteľa - zhotoviteľ je zodpovedný za akékoľvek zničenie alebo poškodenie fyzického majetku objednávateľa a majetku súkromných osôb, zranenie osôb a usmrtenie, ku ktorým dôjde počas realizácie prác, alebo ako dôsledok vykonávania prác v rámci ZoD. Zhotoviteľ nenesie zodpovednosť v prípade výnimočných rizík.
3. Zhotoviteľ zodpovedá za bezpečnosť a ochranu zdravia vlastných pracovníkov, za čistotu a poriadok na stavenisku, za bezpečnosť cestnej premávky.
4. O vykonaných prácach bude priebežne vyhotovovaná fotodokumentácia, najmä uloženie inžinierskych sietí. Fotodokumentácia bude odovzdaná pri odovzdaní diela objednávateľovi.

# Čl. 8. ZMLUVNÉ POKUTY A ÚROKY

1. V prípade, že z dôvodu nedodržania termínu vykonania diela zo strany zhotoviteľa, alebo z dôvodu nesplnenia záväzku zhotoviteľa zaplatí zhotoviteľ objednávateľovi zmluvnú pokutu vo výške 0,05 % z ceny diela uvedenej v článku 5 tejto zmluvy a to za každý aj začatý deň o ktorý je v omeškaní s realizáciou diela. Zaplatenie zmluvnej pokuty nezbavuje zhotoviteľa jeho zodpovednosti.
2. Objednávateľ zaplatí zhotoviteľovi úrok z omeškania za každý aj začatý deň o ktorý je v omeškaní

za: omeškanie s úhradou faktúry 0,05 % z dlžnej čiastky.

# Čl. 9. VYŠŠIA MOC

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy, pod.
2. Ak sa splnenie tejto zmluvy stane nemožným do troch mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

# Čl. 10. ZÁVEREČNÉ USTAN0VENIA

1. Zmluva nadobudne platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na web stránke obce Riečka. Zmluvné strany podpisom prejavujú súhlas s jej obsahom a prehlasujú, že obsah zmluvy im je zrozumiteľný a zmluvu neuzatvárajú v tiesni.
2. Meniť a dopĺňať text tejto zmluvy je možné len formou písomných dodatkov, ktoré budú platné, ak budú podpísané oprávnenými zástupcami zmluvných strán.
3. Platnosť zmluvy môžu zmluvné strany ukončiť dohodou.
4. Zmluvné strany súhlasia so spracúvaním osobných údajov uvedených v zmluve obcou Riečka

za podmienok zákona č. 18/2018 Z. z. o ochrane osobných údajov.

1. Neoddeliteľnou súčasťou tejto zmluvy sú prílohy:

č. 1 Podrobný rozpočet v písomnej podobe

č. 2 Zoznam subdodávateľov / ak nejakí sú/

1. Táto zmluva je vyhotovená v dvoch vyhotoveniach, po jednej pre každú stranu.

V Riečke, dňa : V Riečke, dňa :

Zhotoviteľ : Radoslav Fodor Objednávateľ :

Ing. Marián Spišiak, starosta obce

Príloha č. 2 ZMLUVY: Zoznam subdodávateľov

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu,*  *dátum narodenia)* | *Predmet dodávok, prác alebo služieb* | *Podiel na celkovom objeme*  *dodávky (%)* |
|  |  |  |  |  |
|  |  |  |  |  |
|  |  |  |  |  |

V Riečke dňa: 15.11. 2019

Zhotoviteľ : Objednávateľ: